Veðurstöð mælir , vind , hita og rakastig , sólgeilsun og lækkun yfirborðs til að meta orkubúskap við yfirborð jökuls Eins of flestir jöklar og íshvel á jörðinni hefur Vatnajökull , stærsti hveljökull Íslands , rýrnað síðustu áratugi . Hann hefur tapað um 135 km 3 eða ~ 4.5% af rúmmáli sínu á tímabilinu 1995 - 2019 . Afkomulíkanið , sem reiknar þá orkuþætti sem stjórna bráðnun jökla , er stillt af með gögnum um afkomu og veður ( hita , raka , vindhraða og stefnu , ásamt mælingum á stutt og langbylgju inn - og útgeislun ) við yfirborð jökulsins sem safnað hefur verið á Vatnajökli síðastliðin 25 ár . Við notum tvær alþjóðlegar sviðsmyndir um hlýnun í framtíðinni sem settar hafa verið fram af milliríkjanefnd sameinuðu þjóðanna um loftslagsmál önnur gerir ráð fyrir samdrætti í losun gróðurhúsalofttegunda og um 2.4°C hlýnun fram til ársins 2100 en hin reiknar með áframhaldandi sömu losun og nú er og um 3.5°C hlýnun fram til 2100 . Eftir árið 2100 gerum við ráð fyrir að jafnvægi hafi náðst í styrk gróðurhúsalofttegunda og ekki hlýni frekar . Líkanið reiknar áfram með loftslagi tímabilsins 2081 - 2100 fram til 2300 . Vegna þess að það tekur jökulinn nokkra áratugi að aðlagast nýju loftslagi er massatap Vatnajökuls fram til ársins 2100 í báðum sviðsmyndunum um 15 - 30% af rúmmáli hans . Fyrir 2.4°C hlýnun reiknar líkanið að rúmmál Vatnajökuls rýrni um 30 - 65% fram til ársins 2300 , en við hærri hlýnun myndi um 50 - 95% rúmmálsins tapast . Hin miklu vikmörk í matinu eru vegna þess að mismunandi loftslagslíkön spá á ólíkan hátt fyrir um framtíðar hitastig og úrkomu , jafnvel þó að gert sé ráð fyrir sömu aukningu á styrk gróðurhúsalofttegunda í andrúmsloftinu . Þessi rannsókn sýnir , eins og fleiri hafa gert áður , að mikilvægt er að nýta safn mismunandi loftslagslíkana þegar metnar eru framtíðarhorfur jöklanna . Reiknilíkanið sem notað var tekur ekki með í reikningana öll möguleg gagnvirk áhrif jökuls og loftslags , en við teljum að ef þau áhrif væru tekin með myndi massatapið líklega vera 10 - 20% meira fram til ársins 2300 . Gagna sem nýttust í verkefninu var aflað með stuðningi frá Rannsóknasjóði Evrópu , Rannís , Landsvirkjun , Vegagerðinni . Verkefnið SAMAR var styrkt af Rannís ( verkefnisnúmer 140920 - 051 ) og doktorsstyrk Rannsóknasjóðs Háskóla Íslands . Framtíðarspár um loftslag voru úr CORDEX safninu ( cordex.org ) . Louise Steffensen Schmidt og Sveinbjörn Steinþórsson setja veðurstöð vorið 2015